# Josep María Martí

Josep Maria Martí Sobrepera, més conegut com a Pepe Martí, és un pilot d'automobilisme català nascut a Barcelona el 13 de juny de 2005. Va ser tercer del Campionat d'Espanya de F4 el 2021 i subcampió de la Fórmula Regional Asiàtica el 2022. Des de 2022 corre en el Campionat de Fórmula 3 de la FIA amb Campos Racing.
Fill de Josep Maria Martí Escursell i Montse Sobrepera.
Està representat per Fernando Alonso.

## Carrera

Martí va començar la seva carrera automobilística en el karting el 2016. Va guanyar la categoria Júnior del Campionat d'Espanya de Karting el 2019. L'any següent va córrer en el Campionat Mundial de Karting, on va finalitzar setè en la classe OK.
Al desembre de 2020, va fitxar per Xcel Motorsport per a fer el seu debut en monoplaces en la Fórmula 4 de la Unió dels Emirats Àrabs el 2021. Es va situar en la setena posició en el Campionat de Pilots. Al gener del mateix any, va signar amb Campos Racing per a disputar el Campionat d'Espanya de F4. Va obtenir dues victòries a la ronda d'Aragó.
Per a l'any 2022, va fitxar per Pinnacle Motorsport per a disputar el Campionat de Fórmula Regional Asiàtica des del 22 de gener al 20 de febrer, i va renovar amb Campos Racing per a disputar la temporada 2022 del Campionat de Fórmula 3 de la FIA a partir del 19 de març. En el primer campionat va obtenir cinc podis en les quinze carreres que va disputar, sense poder guanyar, però no li va impedir aconseguir el subcampionat darrere del monegasc Arthur Leclerc. En el segon, no va aconseguir resultats destacats i solament aconseguiria puntuar en la penúltima carrera de la temporada disputada a Monza. Va acabar vint-i-cinquè en el campionat amb aquests dos punts.
En la primera carrera de la temporada 2023 del Campionat de Fórmula 3 de la FIA, va obtenir la seva primera victòria i volta ràpida en la categoria amb Campos Racing a Bahrain.

## Resum de carrera

| Temporada | Categoria | Equip | Carreres | Victòries | Poles | VR | Podis | Punts | Pos. |
| 2021 | Campionat de EAU de Fórmula 4 | Xcel Motorsport | 19 | 1 | 1 | 0 | 4 | 135 | 7.º |
| 2021 | Campionat d'Espanya de F4 | Campos Racing | 21 | 2 | 3 | 4 | 9 | 196 | 3r |
| 2022 | Campionat de Fórmula Regional Asiàtica | Pinnacle Motorsport | 15 | 0 | 0 | 2 | 5 | 158 | 2n |
| 2022 | Campionat de Fórmula 3 de la FIA | Campos Racing | 18 | 0 | 0 | 0 | 0 | 2 | 25.º |
| 2022 | Masters Endurance Legends - G2/P3 | Duqueine | 2 | 2 | 2 | 2 | 2 | ? | ? |
| 2023 | Campionat de Fórmula Regional de Mitjà Orient | Pinnacle VAR | 12 | 2 | 0 | 0 | 2 | 79 | 7.º |
| 2023 | Campionat de Fórmula 3 de la FIA | Campos Racing | 18 | 3 | 2 | 4 | 4 | 115 | 5.º |
| Font: ||||||||||

## Referències

* 1 2 3 «Josep Maria Martí | Racing carrer profile | Driver Database» (en anglès). Driver Database. [Consulta: 15 febrer 2022].
* ↑ López Jordà, Toni «L'alumne avantatjat d'Alonso». La Vanguardia, 11-06-2023.
* ↑ «Pepe Martí completa una gran actuación en el Mundial de Karting». RevistaSafetyCar.com, 11-11-2020. Arxivat de l'original el 2023-02-09. [Consulta: 15 febrer 2022].
* ↑ Wood, Ida. «Spanish karter Pepe Marti to step up to cars in F4 UAE» (en anglès). FormulaScout.com, 28-12-2020. [Consulta: 15 febrer 2022].
* ↑ Blancafort, Raymond. «F4 Emiratos Árabes: primera victoria de Pepe Martí». SoyMotor.com, 08-02-2021. [Consulta: 15 febrer 2022].
* ↑ «Campos Racing announces Formula 4 Spain driver pool» (en anglès). Campos Racing, 05-01-2021. Arxivat de l'original el 5 de gener de 2021. [Consulta: 15 febrer 2022].
* ↑ Blancafort, Raymond. «Pepe Martí acaba tercer de la Fórmula 4 espanyola 2021». SoyMotor.com, 16-11-2021. [Consulta: 15 febrer 2022].
* ↑ Wood, Ida. «Le Mans winner and F4 stars make Pinnacle Motorsport’s FRAC line-up» (en anglès). FormulaScout.com, 11-01-2022. [Consulta: 15 febrer 2022].
* ↑ «Campos Racing sign Spanish rookie Marti for 2022» (en anglès). Fórmula 3. FIA Fórmula 3 Championship Limited, 26-01-2022. [Consulta: 15 febrer 2022].
* ↑ Blancafort, Raymond. «Leclerc ya es campeón de la Fórmula Regional Asiática y Martí consigue el subcampeonato». SoyMotor.com, 19-02-2022. [Consulta: 20 febrer 2022].
* ↑ Campos Racing termina en los puntos con Pepe Martí en Monza
* ↑ . Arxivat 2022-10-12 a Wayback Machine.